Temeljem članka 17., stavka 1. Zakona o sustavu civilne zaštite („Narodne novine“, broj 82/15, 118/18, 31/20, 20/21, 114/22), članka 52. Pravilnika o nositeljima, sadržaju i postupcima izrade planskih dokumenata u civilnoj zaštiti te načinu informiranja javnosti u postupku njihovog donošenja („Narodne novine“, broj 66/21) te članka 40. Statuta Grada Koprivnice („Glasnik Grada Koprivnice“, broj4/09,1/12,1/13,3/13 - pročišćeni tekst, 1/18,2/20 i 1/21), Gradsko vijeće Grada Koprivnice na svojoj 22. sjednici, održanoj \_\_.12.2024. godine, donosi

**PLAN RAZVOJA**

**sustava civilne zaštite na području Grada Koprivnice za 2025. godinu**

**s trogodišnjim financijskim učincima**

**UVOD**

Civilna zaštita je sustav organiziranja sudionika, operativnih snaga i građana za ostvarivanje zaštite i spašavanja ljudi, životinja, materijalnih i kulturnih dobara i okoliša u velikim nesrećama i katastrofama i otklanjanja posljedica terorizma i ratnih razaranja.

Grad Koprivnica obavezan je organizirati poslove iz svog samoupravnog djelokruga koji se odnose na planiranje, razvoj, učinkovito funkcioniranje i financiranje sustava civilne zaštite.

Člankom 17. stavak 1. Zakona o sustavu civilne zaštite („Narodne novine“, broj 82/15, 118/18, 31/20, 114/22) (u daljnjem tekstu: *Zakon*), definirano je da predstavničko tijelo na prijedlog izvršnog tijela jedinica lokalne i područne (regionalne) samouprave u postupku donošenja proračuna razmatra i usvaja godišnju analizu stanja i godišnji plan razvoja sustava civilne zaštite s financijskim učincima za trogodišnje razdoblje te smjernice za organizaciju i razvoj sustava koje se razmatraju i usvajaju svake četiri godine.

**PLANSKI DOKUMENTI**

Popis planskih dokumenata i odluka u području civilne zaštite, koje je Grad Koprivnica obavezan izraditi i usvojiti u 2025. godini navedeni su u sljedećoj tablici.

**Tablica 1. Popis planskih dokumenata i odluka za izradu u 2025. godini**

|  |  |  |  |  |
| --- | --- | --- | --- | --- |
| **R.Br.** | **Naziv dokumenta** | **Izrađivač** | **Rok izrade** | **Donosi** |
| 1. | Usklađivanje Procjene rizika od velikih nesreća | Grad | Ožujak, 2025. | Gradonačelnik |
| 2. | Odluka o imenovanju koordinatora na lokaciji | Grad | Travanj, 2025. | Načelnik stožera civilne zaštite |
| 3. | Odluka o imenovanju povjerenika civilne zaštite i njihovih zamjenika | Grad | Travanj, 2025. | Gradonačelnik |
| 4. | Plan djelovanja civilne zaštite Grada Koprivnica | Pravna osoba / ovlaštenik | 6 mjeseci od donošenja Procjene rizika od velikih nesreća | Gradonačelnik |
| 5. | Izrada elaborata za vježbu civilne zaštite 2025. | Upravljačka skupina | 30 dana prije održavanja vježbe civilne zaštite | Gradonačelnik |
| 6. | Plan vježbi civilne zaštite Grada za 2026.god. | Grad | Prosinac 2025. | Gradonačelnik |
| 7. | Analiza stanja sustava civilne zaštite za 2025.god. | Grad | Prosinac 2025. | Gradonačelnik |
| 8. | Plan razvoja sustava civilne zaštite za 2026. godinu s trogodišnjim financijskim učincima | Grad | Prosinac 2025. | Gradonačelnik |

**VOĐENJE I AŽURIRANJE BAZE PODATAKA O PRIPADNICIMA, SPOSOBNOSTIMA I RESURSIMA OPERATIVNIH SNAGA SUSTAVA CIVILNE ZAŠTITE**

Grad Koprivnica sukladno Pravilniku o vođenju evidencije pripadnika operativnih snaga sustava civilne zaštite („Narodne novine“, broj 75/16), osigurava uvjete za vođenje i ažuriranje baze podataka o pripadnicima, sposobnostima i resursima operativnih snaga sustava civilne zaštite.

Evidencija se ustrojava za:

* za članove Stožera civilne zaštite,
* za povjerenike i zamjenike povjerenika civilne zaštite,
* za koordinatore na lokaciji,
* pravne osobe od interesa za sustav civilne zaštite.

Grad Koprivnica dužan je podatke o vrstama i broju pripadnika operativnih snaga zaprimljene od strane operativnih snaga i podatke koje su u obvezi izraditi samostalno i dostaviti Koprivničko - križevačkoj županiji te u MUP – Ravnateljstvo civilne zaštite – Područni ured civilne zaštite Varaždin – Služba civilne zaštite Koprivnica, sukladno Pravilniku o vođenju evidencija pripadnika operativnih snaga sustava civilne zaštite ("Narodne novine“ broj 75/16).

Kontakt podatke (adrese, fiksni i mobilni telefonski brojevi) u planskim dokumentima potrebno je kontinuirano ažurirati.

NOSITELJ I IZRAĐIVAČ: Grad Koprivnica

ROK: 30. prosinca 2025.god.

**OPERATIVNE SNAGE SUSTAVA CIVILNE ZAŠTITE**

Mjere i aktivnosti u sustavu civilne zaštite na području Grada Koprivnice provode sljedeće operativne snage sustava civilne zaštite:

* Stožer civilne zaštite Grada Koprivnice,
* Vatrogasna zajednica Grada Koprivnice,
* Gradsko društvo Crvenog križa Koprivnica,
* HGSS – Stanica Koprivnica,
* povjerenici civilne zaštite i njihovi zamjenici,
* koordinatori na lokaciji,
* pravne osobe u sustavu civilne zaštite,
* udruge.

**STOŽER CIVILNE ZAŠTITE**

* Pripremiti i održati vježbu operativnih snaga sustava civilne zaštite

NOSITELJ: Grad Koprivnica

IZVRŠITELJ: Stožer civilne zaštite, upravljačka skupina i operativne snage sustava civilne zaštite.

ROK: Sukladno donesenom Planu vježbi civilne zaštite

* Evidencija Stožera civilne zaštite, ažuriranje osobnih podataka

NOSITELJ I IZVŠITELJ : Grad Koprivnica

ROK: kontinuirano tijekom godine

**OPERATIVNE SNAGE VATROGASTVA**

Operativne snage vatrogastva temeljna su operativna snaga sustava civilne zaštite koje djeluju u sustavu civilne zaštite u skladu s odredbama posebnih propisa kojima se uređuje područje vatrogastva.

Na području Grada Koprivnice djeluje Vatrogasna zajednica Grada Koprivnice.

U Vatrogasnu zajednicu Grada Koprivnice uključena je Javna vatrogasna postrojba Grada Koprivnice (JVP Koprivnica) te dobrovoljna vatrogasna društva: Koprivnica, Bakovčica, Draganovec, Jagnjedovec, Reka, Starigrad, Herešin i Štaglinec te industrijska dobrovoljna vatrogasna društva: IDVD Željezničar, IDVD Bilokalnik i IDVD Podravka.

Planirane značajnije aktivnosti za 2025. godinu, koje su vezane uz zaštitu i spašavanje – osposobljavanje i dr. su sljedeće:

**Tablica 2. Plan aktivnosti u 2025. godinu VZ Grada Koprivnice**

|  |  |  |
| --- | --- | --- |
| **Dobrovoljno vatrogasno društvo** | **Plan značajnijih aktivnosti za 2025. godinu (vezane uz zaštitu i spašavanje – osposobljavanje i dr.)** | **Vrijeme planiranih aktivnosti** |
| **DVD Koprivnica** | Usavršavanje operativnih članova za specijalnosti i ostala zvanja u vatrogastvu, | Kroz cijelu 2025. godinu |
| Educiranje i posjet školama na području Grada Koprivnice |
| Organizacija vatrogasnih natjecanja |
| Organizacija vatrogasne vježbe za operativne članove društva |
| Sudjelovanje na vatrogasnim vježbama na području grada |
| **DVD Bakovčica** | Sukladno Programu rada i Financijskom planu za 2025. godinu | Kroz cijelu 2025. godinu |
| **DVD Draganovec** | Odazivati se na sve akcije gašenja požara i spašavanje ljudi i imovine ugrožene požarom i elementarnim nepogodama | Kroz cijelu 2025. godinu |
| Aktivno raditi na stručnom osposobljavanju, obučavanju i uvježbavanju ekipa te se uključiti u ostale aktivnosti koje provodi VZG- Koprivnica |
| **DVD Reka** | Odazvati se na sve akcije gašenja požara i spašavanja ljudi i imovine ugroženih požarom i elementarnim nepogodama s ekipama | Kroz cijelu 2025. godinu |
| Sudjelovanje na vatrogasnim natjecanjima i vježbama |
| **DVD Starigrad** | Odazvati se na sve akcije gašenja požara i spašavanja ljudi i imovine ugroženih požarom i elementarnim nepogodama s ekipama | Kroz cijelu 2025. godinu |
| Sudjelovanje na vatrogasnim natjecanjima i vježbama |
| **DVD Herešin** | Odazvati se na sve akcije gašenja požara i spašavanja ljudi i imovine ugroženih požarom i elementarnim nepogodama s ekipama | Kroz cijelu 2025. godinu |
| Sudjelovanje na vatrogasnim natjecanjima i vježbama |
| **DVD Štaglinec** | Raditi na promociji vatrogastva, upućivanje članova na razne edukacije i seminare | Kroz cijelu 2025. godinu |
| Organiziranje edukativnih tečajeva i pokaznih vježbi za članove i mještane |
| Školovanje kadrova na tečajevima za zvanje |
| Uvježbavanje ekipa za sudjelovanje na raznim natjecanjima, gradsko, županijsko i raznim turnirima te Kupu HVZ-a i državnom natjecanju za mladež |
| **DVD Jagnjedovac** | Osposobljavanje | Kroz cijelu 2025. godinu |
| Vatrogasne vježbe |
| **IDVD Željezničar** | Dislokacije redovne i izvanredne | Kroz cijelu 2025. godinu |
| Osposobljavanje članova za zvanja |
| Sudjelovanje na svim aktivnostima VZG-a Koprivnice |
| **IDVD Bilokalnik** | Edukacije za stjecanje vatrogasnih zvanja | Kroz cijelu 2025. godinu |
| Sudjelovanje u vatrogasnim vježbama |
| **IDVD Podravka** | Stručna usavršavanja | Kroz cijelu 2025. godinu |
| Sudjelovanje na svim aktivnostima koje organizira VZG-a i poslodavac Podravine d.d. te stručni posjeti i razmjena iskustava s prijateljskim DVD |

NOSITELJ: operativne snage vatrogastva Grada

IZVRŠITELJ: operativne snage vatrogastva Grada

ROK: prosinac 2025.god.

**OPERATIVNE SNAGE HRVATSKOG CRVENOG KRIŽA**

Uloga Crvenog križa u sustavu Zaštite i spašavanja podrazumijeva sljedeće poslove:

1. Organizacija prihvata i smještaj stradalih
2. Psihosocijalna pomoć i podrška stradalima
3. Služba traženja – obnavljane obiteljskih veza (evidencija i ured za informiranje) – sukladno posebnim zadaćama i ovlastima Službe traženja kao dijela međunarodne mreže, Strategiji obnavljanja obiteljskih veza i sukladno Pravilniku o službi traženja HCK
4. Prva pomoć kao nadopuna stručnim medicinskim ekipama
5. Prijem i raspodjela humanitarne pomoći
6. Osiguranje pitke vode

**Tablica 3: Pregled bitnih aktivnosti planiranih za 2025. godinu – GDCK Koprivnica**

|  |  |
| --- | --- |
| **POPIS OPREME KOJU SE PLANIRA NABAVITI U 2025.god.** | Vozilo, isušivač, informatičku opremu, opremu za članove interventnog tima (odjeća, obuća i druga oprema) |
| **POPIS AKTIVNOSTI KOJE SE PLANIRA PROVESTI U 2025.god.** | GDCK Koprivnica nastavit će se pripremama za djelovanje u katastrofama i izvanrednim situacijama. Nastavit će se edukacije instruktora interventnog tima, te osposobljavanje sadašnjih volontera u Gradskom interventnom timu i novih članova interventnog tima GDCK Koprivnica te daljnje opremanje članova tima sukladno potrebama i osiguranim sredstvima. Posebno se računa na angažman više volontera na područjima općina. Za nove članove, volontere, ponovno će se organizirati tečaj, a svaki član interventnog tima usvojit će osnovna znanja iz prve pomoći, psihosocijalne podrške, sigurnosti i samozaštite te komunikacije. Zatim će se i sadašnji i novi volonteri, prema vlastitim mogućnostima i željama, specijalizirati iz nekog od područja: prve pomoći (napredna obuka), procjene situacije, poslova službe traženja, organizacije prihvata i smještaja ili osiguranja pitke vode i minimalnih higijenskih uvjeta, što i jest uloga Crvenog križa u sustavu zaštite i spašavanja.  GDCK Koprivnica nastavit će sa sudjelovanjem na različitim vježbama, promotivnim događanjima, edukativnim aktivnostima, preventivnim djelovanjem te informiranjem građana o pripremama za izvanredne situacije u vidu Ruksaka za krizne situacije 'Set to go', kao i s popunjavanjem potrebne opreme i zaliha za izvanredne situacije. U cilju kvalitetne spremnosti i dostupnosti potrebne opreme za izvanredne situacije, GDCK Koprivnica je riješilo problem nedostatka skladišnog prostora za smještaj opreme i zaliha za izvanredne situacije, preseljenjem u novu zgradu koja se između ostalog sastoji od velikog skladišnog prostora.  Uloga Crvenog križa u sustavu Zaštite i spašavanja podrazumijeva sljedeće poslove:   1. Organizacija prihvata i smještaj stradalih 2. Psihosocijalna pomoć i podrška stradalima 3. Služba traženja – obnavljane obiteljskih veza (evidencija i ured za informiranje) – sukladno posebnim zadaćama i ovlastima Službe traženja kao dijela međunarodne mreže, Strategiji obnavljanja obiteljskih veza i sukladno Pravilniku o službi traženja HCK 4. Prva pomoć kao nadopuna stručnim medicinskim ekipama 5. Prijem i raspodjela humanitarne pomoći 6. Osiguranje pitke vode   U slučaju velikih incidenata i katastrofa na koje lokalna zajednica ne može adekvatno odgovoriti, educirani interventni timovi i raspoloživa oprema se mobiliziraju iz drugih društava i nacionalnog društva Hrvatskog Crvenog križa i šalju u pomoć na pogođeno područje. |

Gradsko društvo Crvenog križa Koprivnica sudjelovat će u vježbi civilne zaštite Grada Koprivnice.

NOSITELJ: GDCK Koprivnica

IZVRŠITELJ: GDCK Koprivnica

ROK: prosinac 2025.god.

**OPERATIVNE SNAGE HRVATSKE GORSKE SLUŽBE SPAŠAVANJA**

HGSS je žurna javna SLUŽBA koja temeljem više zakona djeluje u području prioritetnih i neodgodivih potreba građana (sigurnost, zaštita i spašavanje ljudskih života) i koja je dužna osigurati, pripravnost, hladni pogon i raspoloživost ljudi i opreme 24 sata dnevno, 365 dana u godini, redovito održavanje znanja i sposobnosti stručnost pripadnika u vrlo zahtjevnoj, visoko rizičnoj i odgovornoj aktivnosti.

Aktivnosti HGSS – Stanice Koprivnica u 2025. godini, provodit će se sukladnu Planu rada i Programu aktivnosti koji obuhvaća zadaće održavanja spremnosti i obuke, licenciranja i produživanja licenci za gorske spašavatelje, preventive, međunarodne suradnje i opremanja Stanice. Program je sačinjen na osnovi Pravilnika o obuci pripadnika Gorske službe spašavanja, predviđenog kalendara aktivnosti i dr., a temelji se na Zakonu o Hrvatskoj gorskoj službi spašavanja („Narodne novine“ broj 79/06 i 110/15). Za aktivnosti predviđene ovim programom postoji zakonska obveza za osiguravanje sredstava za:

* redovitu djelatnost,
* akcije spašavanja (potražne akcije, spašavanje na nepristupačnom terenu, spašavanje u zimskim uvjetima na nepristupačnom terenu, spašavanje na divljoj vodi i poplavama, itd.),
* intervencije na nepristupačnim terenima,
* nabavka i održavanje opreme,
* preventivna djelatnost (prisustvo članova stanice Koprivnica na organiziranim planinarskim pohodima, na takmičenjima „ekstremnih“ sportova, edukacija osoba koje borave u prirodi, edukacija turističkih djelatnika itd.).

**Tablica 4: Pregled bitnih aktivnosti planiranih za 2025. godinu - HGSS - Stanica Koprivnica**

|  |  |
| --- | --- |
| **POPIS OPREME KOJU SE PLANIRA NABAVITI U 2025.god.** | Oprema za stijensko spašavanje, oprema za zimsko spašavanje, oprema za speleospašavanje, kombi vozilo i jedno plovilo |
| **POPIS AKTIVNOSTI KOJE SE PLANIRA PROVESTI U 2025.god.** | Akcije, dežurstva, vježbe, osiguranja, treninzi, tečajevi, prezentacije/edukacije |

Hrvatska gorska služba spašavanja (HGSS) – Stanica Koprivnica sudjelovat će u vježbi civilne zaštite Grada Koprivnice.

NOSITELJ: HGSS - Stanica Koprivnica

IZVRŠITELJ: HGSS – Stanica Koprivnica

ROK: prosinac 2025.god.

**POVJERENICI CIVILNE ZAŠTITE I NJIHOVI ZAMJENICI**

• Osposobljavanje povjerenika civilne zaštite i njihovih zamjenika

NOSITELJ: Grad Koprivnica

IZVRŠITELJ: MUP – Ravnateljstvo civilne zaštite

ROK: kontinuirano tijekom 2025.god.

• Sudjelovanje na vježbi operativnih snaga

NOSITELJ: Grad Koprivnica

IZVRŠITELJ: Stožer civilne zaštite, upravljačka skupina i operativne snage sustava civilne zaštite

ROK: Sukladno donesenom Planu vježbi civilne zaštite

• Evidencija povjerenika i zamjenika povjerenika, ažuriranje osobnih podataka

NOSITELJ I IZVRŠITELJ: Grad Koprivnica

ROK: kontinuirano tijekom godine

**KOORDINATORI NA LOKACIJI**

Ovisno o specifičnostima izvanrednog događaja načelnica Stožera civilne zaštite Grada Koprivnice određuje koordinatora i upućuje na lokaciju sa zadaćom koordiniranja djelovanja različitih operativnih snaga sustava civilne zaštite i komuniciranja sa Stožerom tijekom trajanja poduzimanja mjera i aktivnosti na otklanjanju posljedica izvanrednog događaja.

Stožer civilne zaštite Grada Koprivnice nakon zaprimanja obavijesti o velikoj nesreći ili katastrofi odmah po saznanju mobilizira Koordinatora na lokaciji i upućuje ga na mjesto incidenta prije dolaska operativnih snaga.

• Sudjelovanje na vježbi operativnih snaga

NOSITELJ: Grad Koprivnica

IZVRŠITELJ: Stožer civilne zaštite, upravljačka skupina i operativne snage sustava civilne zaštite

ROK: Sukladno donesenom Planu vježbi civilne zaštite

• Evidencija koordinatora na lokaciji, ažuriranje osobnih podataka

NOSITELJ I IZVRŠITELJ: Grad Koprivnica

ROK: kontinuirano tijekom godine

**PRAVNE OSOBE OD INTERESA ZA SUSTAV CIVILNE ZAŠTITE**

Sukladno potrebi pretpostavljenog izvanrednog događaja, pravne osobe od interesa za sustav civilne zaštite Grada Koprivnice sudjeluju u vježbi civilne zaštite Grada Koprivnice.

• Evidencija pravnih osoba od interesa za sustava civilne zaštite, ažuriranje osobnih podataka

NOSITELJ I IZVRŠITELJ: Grad Koprivnica

ROK: kontinuirano tijekom godine

**UDRUGE**

Udruge koje nemaju javne ovlasti, a od interesa su za sustav civilne zaštite (npr. kinološke djelatnosti, podvodne djelatnosti, radio-komunikacijske, zrakoplovne i druge tehničke djelatnosti), pričuvni su dio operativnih snaga sustava civilne zaštite koji je osposobljen za provođenje pojedinih mjera i aktivnosti sustava civilne zaštite, svojim sposobnostima nadopunjuju sposobnosti temeljnih operativnih snaga te se uključuju u provođenje mjera i aktivnosti sustava civilne zaštite sukladno odredbama *Zakona* i planu djelovanja civilne zaštite jedinice lokalne samouprave.

Udruge imaju obavezu dostaviti Gradu Koprivnici sljedeće: kontakt podatke o odgovornoj osobi, broj operativnih članova, podatke o raspoloživim materijalno- tehničkim, sredstvima i spremnosti za operativno djelovanje.

ROK: kontinuirano tijekom 2025. godine.

**SUSTAV UZBUNJIVANJA GRAĐANA**

Cilj: uspostava sustava uzbunjivanja. U organizaciji zaštite i spašavanja u Gradu, pored ostalih subjekata, telekomunikacijska podrška, odnosno sustav veza u kriznim situacijama, pokazao se vrlo bitnim čimbenikom kvalitetnog sustava zaštite i spašavanja, stoga je potrebno:

• nastaviti rad na unaprjeđenju sustava uzbunjivanja stanovništva u slučaju velikih nesreća i katastrofa

• provjeriti čujnost sirena na području Grada Koprivnice.

Izvršitelji: Operateri (vlasnici objekata s opasnim tvarima), MUP – Ravnateljstvo civilne zaštite – Područni ured civilne zaštite Varaždin – Služba civilne zaštite Koprivnica, operativne snage vatrogastva s područja Grada Koprivnice i Grad Koprivnica.

**FINANCIRANJE SUSTAVA CIVILNE ZAŠTITE**

Sukladno *Zakonu*, izvršno tijelo jedinice lokalne samouprave odgovorno je za osnivanje, razvoj i financiranje, opremanje, osposobljavanje i uvježbavanje operativnih snaga.

Prema tome, u Proračunu Grada Koprivnice za 2025. godinu, u skladu s ostalim posebnim propisima, implementirat će se sljedeće stavke:

**Tablica 5. Financijska sredstva predviđena za provođenja zadaća civilne zaštite za trogodišnje razdoblje**

|  |  |  |  |
| --- | --- | --- | --- |
| **NOSITELJ KORIŠTENJA FINANCIJSKIH SREDSTAVA IZ PRORAČUNA** | **VISINA PLANIRANIH SREDSTAVA ZA 2025. GODINU S PROJEKCIJOM ZA 2026. I 2027. GODINU** | | |
| **2025.** | **2026.** | **2027.** |
| Vatrogastvo | 409.500,00 | 160.000,00 | 160.000,00 |
| GDCK Koprivnica | 84.000,00 | 84.000,00 | 84.000,00 |
| HGSS – Stanica Koprivnica | 7.500,00 | 7.500,00 | 7.500,00 |
| Udruge | 27.000,00 | 27.000,00 | 27.000,00 |
| Civilna zaštita | 18.200,00 | 18.200,00 | 18.200,00 |
| **UKUPNO** | **546.200,00** | **296.700,00** | **296.000,00** |

**ZAKLJUČAK**

Donošenjem *Zakona* i zakonskih akata proizlaze zadaće i okvirna dinamika provođenja poslova u sustavu civilne zaštite Grada Koprivnice.

U 2025. godini pokazuje se potrebnim nastaviti aktivni rad u usklađenju i unaprjeđenju sustava civilne zaštite Grada Koprivnice i to posebice sljedećim aktivnostima:

* ažuriranje postojećih planskih dokumenata,
* osposobljavanjem i opremanjem operativnih snaga sustava civilne zaštite,
* ažuriranjem podataka o operativnim snagama u sustavu civilne zaštite,
* osiguravanjem planiranih proračunskih sredstva za organizaciju i razvoj sustava civilne zaštite.

Ovaj Plan objaviti će se u “Glasniku Grada Koprivnice”.

GRADSKO VIJEĆE

GRADA KOPRIVNICE

KLASA: 240-01/24-01/0008

URBROJ:

Koprivnica,

PREDSJEDNIK

Ivan Pal, prof.

Obrazloženje

I. Zakonska osnova

Člankom 35. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19, 144/20) te člankom 40. Statuta Grada Koprivnice („Glasnik Grada Koprivnice“ broj: 4/09, 1/12, 1/13, 3/13 – pročišćeni tekst, 1/18, 2/20 i 1/21) utvrđena je nadležnost Gradskog vijeća Grada Koprivnice za donošenje općih akata.

II. Ocjena stanja i osnovna pitanja koja se uređuju pojedinim aktima

Civilna zaštita je sustav organiziranja sudionika, operativnih snaga i građana za ostvarivanje zaštite i spašavanja ljudi, životinja, materijalnih i kulturnih dobara i okoliša u velikim nesrećama i katastrofama i otklanjanja posljedica terorizma i ratnih razaranja.

Jedinice lokalne i područne (regionalne) samouprave dužne su organizirati poslove iz svog samoupravnog djelokruga koji se odnose na planiranje, razvoj, učinkovito funkcioniranje i financiranje sustava civilne zaštite.

Člankom 17. stavak 1. podstavak 1. Zakona o sustavu civilne zaštite („Narodne novine“ broj 82/15., 118/18., 31/20.,20/21. i 114/22.) predstavničko tijelo, na prijedlog izvršnog tijela jedinice lokalne i područne (regionalne) samouprave, razmatra i usvaja godišnji plan razvoja sustava civilne zaštite s trogodišnjim financijskim učincima.

III. Potrebna sredstva za provedbu akta

Sredstva za provedbu Plana planirana su u Proračunu Grada Koprivnice za 2025. godinu.

U skladu sa svime naprijed navedenim predlaže se Gradskom vijeću Grada Koprivnice donošenje Plana razvoja sustava civilne zaštite na području Grada Koprivnice za 2025. godinu s trogodišnjim financijskim učincima, u predloženom tekstu.

Nositelj izrade akta:

Služba ureda gradonačelnika:

Pročelnik:

Dario Jembrek, dipl. ing. el.

Predlagatelj akta:

GRADONAČELNIK:

Mišel Jakšić, dipl. oec.